2011D0207 — LV — 08.05.2012 — 001.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

►B KOMISIJAS ĪSTENOŠANAS LĒMUMS (2011. gada 29. marts), ar kuru izveido īpašu kontroles un inspekcijas programmu, kas saistīta ar zilās tunzivs krājumu atjaunošanu Atlantijas okeāna austrumu daļā un Vidusjūrā (izziņots ar dokumenta numuru C(2011) 1984) (2011/207/ES) (OV L 087, 2.4.2011, p.9)

Grozīta ar:









▼B

▼M1

KOMISIJAS ĪSTENOŠANAS LĒMUMS

(2011. gada 29. marts),

ar kuru izveido īpašu kontroles un inspekcijas programmu, kas saistīta ar zilās tunzivs krājumu atjaunošanu Atlantijas okeāna austrumu daļā un Vidusjūrā

▼B

(izziņots ar dokumenta numuru C(2011) 1984)

(2011/207/ES)







EIROPAS KOPIENU KOMISIJA, ņemot vērā Līgumu par Eiropas Savienības darbību, ņemot vērā Padomes 2009. gada 20. novembra Regulu (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem ( 1 ), un jo īpaši tās 95. pantu, tā kā: (1) Starptautiskā Atlantijas tunzivju saglabāšanas komisija (ICCAT) 2006. gadā pieņēma daudzgadu plānu zilās tunzivs krājumu atjaunošanai Atlantijas okeāna austrumu daļā un Vidusjūrā. Minētais plāns tika transponēts Savienības tiesību aktos ar Padomes Regulu (EK) Nr. 1559/2007 ( 2 ). (2) ICCAT2008. gada 24. novembrī grozīja atjaunošanas plānu ar Ieteikumu 08-05. Šādi grozītais plāns Savienības tiesību aktos tika transponēts ar Padomes Regulu (EK) Nr. 302/2009 ( 3 ). (3) Lai nodrošinātu grozītā daudzgadu atjaunošanas plāna sekmīgu īstenošanu, ar Komisijas Lēmumu 2009/296/EK ( 4 ) tika izveidota īpaša kontroles un inspekcijas programma, kas aptvēra divu gadu laikposmu no 2009. gada 15. marta līdz 2011. gada 15. martam. (4) Ar Lēmumu 2009/296/EK izveidotā īpašā kontroles un inspekcijas programma, kas saistīta ar zilās tunzivs krājumu atjaunošanu Atlantijas okeāna austrumu daļā un Vidusjūrā, beigsies 2011. gada 15. martā. Ir jāpieņem jauns Komisijas lēmums, lai nodrošinātu minētās programmas nepārtrauktību un nekavējoties ieviestu dažus ICCAT Ieteikumā 10-04 paredzētus noteikumus, jo īpaši tos, kas attiecas uz vajadzīgo zvejas un inspekcijas plānu agrīnu iesniegšanu. (5) Jaunā īpašā kontroles un inspekcijas programma jāizveido laikposmam no 2011. gada 15. marta līdz 2014. gada 15. martam. Tās piemērošanā gūtie rezultāti periodiski jāizvērtē sadarbībā ar attiecīgajām dalībvalstīm. (6) Lai nodrošinātu zilās tunzivs zvejas kontroles un inspicēšanas saskaņotību Savienības mērogā, ir lietderīgi izstrādāt kopīgus noteikumus par kontroles un inspicēšanas darbībām, kas jāveic attiecīgo dalībvalstu kompetentajām iestādēm, un minētajām dalībvalstīm pieņemt nacionālās kontroles rīcības programmas, lai panāktu atbilstību šādiem kopīgiem noteikumiem. Tādēļ jānosaka kontroles un inspicēšanas darbību intensitātes standarti, kā arī kontroles un inspicēšanas prioritātes un procedūras. (7) Lai nodrošinātu pēcpārkāpuma pasākumu veikšanu, ar šo lēmumu cita starpā jāizveido procedūras, saskaņā ar kurām attiecīgās iestādes var apmainīties ar attiecīgu informāciju atbilstīgi Regulas (EK) Nr. 1224/2009 117. pantam. (8) Kopīgas inspicēšanas un pārraudzības darbības jāveic saskaņā ar kopīgas resursu izmantošanas plāniem, kurus sagatavojusi ar Padomes Regulu (EK) Nr. 768/2005 ( 5 ) izveidotā Kopienas Zivsaimniecības kontroles aģentūra (CFCA). (9) Šajā lēmumā paredzētie pasākumi ir saskaņā ar Zvejniecības un akvakultūras komitejas atzinumu, tā kā: IR PIEŅĒMUSI ŠO LĒMUMU.







I

NODAĻA

VISPĀRĪGI NOTEIKUMI

1. pants

Priekšmets

Ar šo lēmumu izveido īpašu kontroles un inspekcijas programmu, lai saskaņoti īstenotu Starptautiskās Atlantijas tunzivju saglabāšanas komisijas (ICCAT) 2006. gadā pieņemto daudzgadu plānu zilās tunzivs krājumu atjaunošanai Atlantijas okeāna austrumu daļā un Vidusjūrā, kurš transponēts ar Regulu (EK) Nr. 302/2009 un kurā jaunākie grozījumi izdarīti ar ICCAT2010. gada 27. novembra Ieteikumu 10-04.

2. pants

Piemērošanas laiks un teritorija

Īpašo kontroles un inspekcijas programmu piemēro ICCAT konvencijas apgabalā līdz 2014. gada 15. martam.

3. pants

Materiālā darbības joma

Īpašā kontroles un inspekcijas programma aptver šādas darbības:

1) visas zvejas darbības, ieskaitot piezveju, ko veic ar zvejas kuģiem un zivju krātiņveida lamatām, tostarp kopīgas zvejas darbības;

▼M1

2) nozveja, izkraušana, pārvietošana, pārkraušana citā kuģī un sprostā ievietošanas darbības, tostarp paraugu ņemšanas plāni un izmēģinājuma pētījumi;

▼B

3) visas saistītās darbības, ko veic zivaudzētavas un operatori, kuri nodarbojas ar zilo tunzivju ievietošanu sprostos, nobarošanu, audzēšanu, ieguvi vai apstrādi un/vai ar zilo tunzivju produktu tirdzniecību, ieskaitot iekšzemes tirdzniecību, importu, eksportu un reeksportu, transportēšanu un uzglabāšanu;

4) sporta un atpūtas zveja.







II

NODAĻA

MĒRĶI, PRIORITĀTES, STANDARTI UN PROCEDŪRAS

4. pants

Mērķi

Kontroles un inspicēšanas darbību mērķis ir nodrošināt šādu noteikumu ievērošanu:

1) Regulas (EK) Nr. 302/2009 4. pantā minētie gada zvejas plāni;

2) Regulas (EK) Nr. 302/2009 8. pantā noteiktais aizliegums zivju meklēšanai izmantot lidmašīnas un helikopterus;

3) Regulas (EK) Nr. 302/2009 5. un 6. pantā paredzētie zvejas jaudas un audzēšanas kapacitātes regulēšanas pasākumi;

4) ikvienas novērotāju programmas, tostarp dalībvalstu novērotāju programmas, īstenošana Savienībā, un ICCAT Ieteikuma 10-04 90., 91., 92. punktā un 7. pielikumā paredzētās ICCAT reģionālās novērotāju programmas īstenošana;

5) Regulas (EK) Nr. 302/2009 14. un 15. pantā paredzētie noteikumi par atļauju saņēmušo nozvejotājkuģu un citu zvejas kuģu reģistrēšanu;

6) ICCAT Ieteikumā 10-04 paredzētie zilo tunzivju zvejas īpašie tehniskie pasākumi un nosacījumi, konkrēti, noteikumi par minimālo izmēru un saistītie nosacījumi;

7) ICCAT Ieteikumā 10-04 noteiktie kvantitatīvie nozvejas ierobežojumi un visi ar tiem saistītie īpašie nosacījumi, arī kvotu apguves uzraudzība;

8) ICCAT Ieteikumā 10-04 paredzētie dokumentēšanas noteikumi, kurus piemēro zilajām tunzivīm;

▼M1

9) izmēģinājuma pētījumu īstenošana par to, kā labāk novērtēt zilo tunzivju skaitu un svaru ieguves vietā;

10) paraugu ņemšanas plānu un/vai alternatīvu plānu īstenošana sprostā ievietošanas laikā, lai uzlabotu sprostā ievietoto zivju skaita un svara novērtēšanu.

▼B

5. pants

Prioritātes

Zvejas rīku kategorijas grupē dažādos prioritārajos līmeņos saskaņā ar gada zvejas plānu. Šim nolūkam katra dalībvalsts nosaka īpašas prioritātes.

6. pants

Standarti

Inspekcijas standarti ir noteikti I pielikumā.

7. pants

Procedūras

Kontroles un inspicēšanas darbības veic saskaņā ar šādiem procedūras noteikumiem:

1) ICCAT Ieteikuma 10-04 99., 100., 101. punktā un 8. pielikumā paredzētā ICCAT kopīgas starptautiskas inspekcijas shēma;

2) ICCAT Ieteikumā 10-04 un jo īpaši tā 8. pielikumā paredzētā inspekcijas metodika;

3) šā lēmuma II pielikumā izklāstītās procedūras, kas jāievēro amatpersonām;

4) šā lēmuma 8.–13. pantā izklāstītās procedūras, kas jāievēro dalībvalstīm.

8. pants

Kopīgas procedūras

12. pantā minētās dalībvalstis nodrošina to, ka amatpersonas no citām attiecīgajām dalībvalstīm uzaicina piedalīties kopīgās inspicēšanas un pārraudzības darbībās, un izstrādā kopīgas darbības procedūras, kas piemērojamas to pārraudzības kuģiem un gaisa kuģiem.

9. pants

Paziņojums par pārraudzības un inspicēšanas darbībām

▼M1

1. Dalībvalsts, kas plāno veikt pārraudzību un inspicēt zvejas kuģus citas dalībvalsts jurisdikcijā esošos ūdeņos saskaņā ar kopīgas resursu izmantošanas plānu, paziņo par saviem nolūkiem attiecīgās piekrastes dalībvalsts kontaktpunktam, kas izraudzīts saskaņā ar Regulas (EK) Nr. 1224/2009 80. panta 5. punktu, un Eiropas Zivsaimniecības kontroles aģentūrai (EFCA).

▼B

2. Šā panta 1. punktā minētajā paziņojumā iekļauj šādu informāciju:

a) inspekcijas kuģu un inspekcijas gaisa kuģu tips, vārds vai nosaukums un izsaukuma signāls, pamatojoties uz sarakstu, kas minēts Regulas (EK) Nr. 1042/2006 6. pantā;

b) apgabali, kuros veiks pārraudzības un inspicēšanas darbības;

c) pārraudzības un inspicēšanas darbību ilgums.

▼M1

10. pants

Informēšana par pārkāpumiem

Dalībvalsts, kuras amatpersonas, inspicējot 3. pantā minētās darbības, atklāj pārkāpumus, nekavējoties paziņo Komisijai inspekcijas datumu un sniedz ziņas par pārkāpumu.

▼B

11. pants

Tūlītēji noteikumu izpildes pasākumi smagu pārkāpumu gadījumā

1. Ja uz Savienības zvejas kuģa tiek atklāts smags pārkāpums, karoga dalībvalsts nodrošina to, ka zvejas kuģis, kas peld ar tās karogu, pēc inspekcijas pārtrauc visas zvejas darbības, un laikus informē Komisiju.

2. Ja Savienības zvejas kuģim netiek pieprasīts doties uz ostu, karoga dalībvalsts 72 stundu laikā sniedz Komisijai pienācīgu pamatojumu.







III

NODAĻA

ĪSTENOŠANA

12. pants

Nacionālās kontroles rīcības programmas

1. Īpašo kontroles un inspekcijas programmu īsteno ar Regulas (EK) Nr. 1224/2009 46. pantā minētajām nacionālajām kontroles rīcības programmām, ko pieņēmusi Grieķija, Spānija, Francija, Itālija, Kipra, Malta un Portugāle.

2. Nacionālās kontroles rīcības programmas izstrādā saskaņā ar šajā lēmumā noteiktajiem mērķiem, prioritātēm, standartiem un procedūrām, un tajās ietver visus III pielikumā uzskaitītos datus.

3. Nacionālajām kontroles rīcības programmām pievieno gada īstenošanas grafikus, kuros iekļauj sīkas ziņas par atvēlētajiem cilvēkresursiem un materiālo bāzi un par zonām, kurās šie resursi jāizmanto. Izstrādājot gada īstenošanas grafikus, ņem vērā I pielikumā noteiktos standartus.

4. Attiecībā uz 2012. un 2013. gada zvejas sezonu dalībvalstis nacionālās kontroles rīcības programmas un gada īstenošanas grafikus iesniedz attiecīgi līdz 2011. un 2012. gada 15. septembrim. Dalībvalstis tos dara pieejamus savas tīmekļa vietnes drošajā daļā attiecīgi līdz 2012. un 2013. gada 1. janvārim.

13. pants

Sadarbība starp dalībvalstīm

Visas dalībvalstis sadarbojas ar 12. panta 1. punktā minētajām dalībvalstīm īpašās kontroles un inspekcijas programmas īstenošanā.

14. pants

Kopīgas inspicēšanas un pārraudzības darbības

Visu vai daļu no 12. pantā minētajām nacionālajām kontroles rīcības programmām var īstenot, izpildot kopīgas resursu izmantošanas plānu, kuru ►M1 EFCA ◄ pieņēmusi saskaņā ar Regulu (EK) Nr. 768/2005.

15. pants

Ziņojums par nacionālo kontroles rīcības programmu īstenošanu

1. Dalībvalstis, kas minētas 12. panta 1. punktā, nosūta Komisijai un ►M1 EFCA ◄ ziņojumu, kurā aprakstīta 12. pantā minētās nacionālās kontroles rīcības programmas īstenošana.

2. Starpposma ziņojumus nosūta katru gadu 1. jūlijā un 15. septembrī un nobeiguma ziņojumu – tā paša gada 15. decembrī.

▼M1

3. Saskaņā ar IV pielikumā iekļauto tabulu šajā ziņojumā norāda šādu informāciju:

▼B

a) katru mēnesi veiktās inspicēšanas un kontroles darbības;

b) visus konstatētos pārkāpumus, par katru pārkāpumu norādot: i) attiecīgo zvejas kuģi (vārds, karoga valsts un ārējais identifikācijas kods), zivju krātiņveida lamatas, zivaudzētavu vai uzņēmumu, kas nodarbojas ar zilo tunzivju produktu apstrādi un/vai tirdzniecību, ii) inspekcijas datumu, laiku un vietu, iii) pārkāpuma raksturu, iekļaujot informāciju par smagiem pārkāpumiem vai noteikumu neievērošanu, kā minēts 10. un 11. pantā, iv) pēc konstatētajiem pārkāpumiem veikto pasākumu pašreizējo statusu (piemēram, lieta nodota izskatīšanai, pārsūdzēta, turpinās izmeklēšana), v) konkrētu aprakstu par piemērotajām sankcijām (piemēram, naudassoda apmērs, konfiscēto zivju un/vai zvejas rīku vērtība, rakstisks brīdinājums), pievienojot apstiprinošus dokumentus, vi) paskaidrojumu, ja nekādi pasākumi nav veikti;

c) attiecīgos dalībvalstu darbības koordinēšanas un sadarbības pasākumus.

4. Pārkāpumu norāda katrā nākamajā ziņojumā tik ilgi, līdz ir pabeigtas visas vajadzīgās darbības saskaņā ar attiecīgās dalībvalsts tiesību aktiem.

16. pants

Papildu informācija

Dalībvalstis sniedz Komisijai visu papildu informāciju, ko tā var pieprasīt par šā lēmuma īstenošanu.

17. pants

Savienības inspekcijas plāns un ziņojums

1. Pamatojoties uz šo lēmumu un uz nacionālajām kontroles rīcības programmām un apspriedusies ar dalībvalstīm, Komisija saskaņā ar ICCAT Ieteikuma 10-04 9. punktu iesniedz Savienības inspekcijas plānu ICCAT Komisijai vienu mēnesi pirms tās gadskārtējās sanāksmes.

2. Nolūkā sagatavot ziņojumu, kas Savienībai katru gadu 15. oktobrī jāiesniedz ICCAT sekretariātam, Komisija reizi gadā sasauc Zvejniecības un akvakultūras komitejas sanāksmi, lai novērtētu īpašās kontroles un inspekcijas programmas prasību ievērošanu un rezultātus.







IV

NODAĻA

NOBEIGUMA NOTEIKUMI

18. pants

Adresāti

Šis lēmums ir adresēts dalībvalstīm.

▼M1









I PIELIKUMS

STANDARTI

Šajā pielikumā noteiktos standartus īsteno tā, lai jo īpaši nodrošinātu:

a) Savienības ūdeņos veikto sprostā ievietošanas darbību pilnīgu uzraudzību;

b) pārvietošanas darbību pilnīgu uzraudzību;

c) kopīgu zvejas darbību pilnīgu uzraudzību;

d) visu to dokumentu kontroli, kas vajadzīgi saskaņā ar tiesību aktiem, kurus piemēro zilajām tunzivīm, jo īpaši reģistrētās informācijas ticamības pārbaudīšanu.







Inspicēšanas veids vai objekts Standarts Ievietošana sprostā Visām zivaudzētavā veiktām sprostā ievietošanas darbībām attiecīgajā gadījumā ir vajadzīga nozvejotājkuģa(-u) karoga dalībvalsts(-u) un/vai zivju krātiņveida lamatu operatora dalībvalsts(-u) atļauja, kas saņemta 48 stundu laikā pēc tam, kad iesniegta vajadzīgā informācija par sprostā ievietošanas darbību. Visām zilo tunzivju sprostā ievietošanas darbībām ir vajadzīgi pareizi, pilnīgi un apstiprināti dokumenti, ko pieprasījusi ICCAT (tostarp – kā noteikts ICCAT Ieteikumā 10-04). Visas sprostā ievietošanas darbības inspicē zivaudzētavas dalībvalsts kompetentās iestādes. Inspekcijai jāaptver visa sprostā ievietošanas darbība. Paraugu ņemšanas plānus par to, kā labāk novērtēt zilo tunzivju skaitu un svaru, īsteno vietā, kur veic zivju ievietošanu sprostā. Visas sprostā ievietošanas darbības novēro ar ūdenī ievietotu videokameru (kā noteikts ICCAT Ieteikuma 10-04 86. punktā). Zivis ievieto sprostā pirms 31. jūlija, ja vien zivaudzētavas dalībvalsts, kas saņem zivis, nesniedz pamatotus iemeslus, kas ietver force majeure, kurus norāda sprostā ievietošanas ziņojumā tā iesniegšanas laikā. Zivju ieguve Visām ieguves darbībām ir vajadzīgi pareizi, pilnīgi un apstiprināti dokumenti (tostarp – kā paredzēts ICCAT Ieteikuma 10-04 noteikumos). Ik reizi veicot zivju ieguvi no sprosta, tiek nodrošināta ICCAT reģionālā novērotāja klātbūtne. Inspekcija jūrā Standarts jānosaka pēc tam, kad ir sīki izanalizēta zvejas darbība katrā apgabalā. Jūrā veiktu inspekciju standartos norāda patrulēšanas dienu skaitu, kas pavadītas jūrā, kā arī patrulēšanas dienu skaitu atkarībā no zvejas sezonas un inspicējamo zvejas darbību veida. Pārvietošana Ikvienai pārvietošanas darbībai ir vajadzīga iepriekšēja karoga valsts atļauja, kas izdota, pamatojoties uz iepriekšēju paziņojumu par pārvietošanu (kā noteikts ICCAT Ieteikumā 10-04). Katrai pārvietošanas darbībai piešķir atļaujas numuru (kā noteikts ICCAT Ieteikuma 10-04 76. punktā). Pārvietošanu atļauj 48 stundu laikā pēc tam, kad ir iesniegts iepriekšējs paziņojums par pārvietošanu (kā noteikts ICCAT Ieteikuma 10-04 76. punktā). Pārvietošanas darbības beigās karoga valstij nosūta ICCAT pārvietošanas deklarāciju (kā noteikts ICCAT Ieteikuma 10-04 77. punktā). Visas pārvietošanas darbības novēro ar ūdenī ievietotu videokameru (kā noteikts ICCAT Ieteikuma 10-04 79. punktā). Izmēģinājuma pētījumus par to, kā labāk novērtēt zilo tunzivju skaitu un svaru, veic zivju ieguves vietā, tostarp izmantojot stereoskopiskās sistēmas. Pārkrāvumi citā kuģī Visus kuģus inspicē, tiem ierodoties ostā, pirms pārkraušanas darbību uzsākšanas, kā arī pirms došanās prom no ostas pēc pārkraušanas darbībām. Neapstiprinātās ostās veic izlases veida pārbaudes. Ne vēlāk kā 48 stundas pēc dienas, kad ostā veikta pārkraušana citā kuģī, karoga valstīm nosūta pārkraušanas deklarāciju (kā noteikts ICCAT Ieteikuma 10-04 69. punktā). Kopīgas zvejas darbības Visām kopīgām zvejas darbībām ir vajadzīga atļauja, ko izdevušas karoga dalībvalstis un Komisija, kas par atļautām kopīgām zvejas darbībām informē ICCAT. Atļauto kopīgo zvejas darbību sarakstu publisko ICCAT tīmekļa vietnē. Novērošana no gaisa Elastīgs standarts, kas nosakāms pēc zvejas darbības sīkas analīzes katrā apgabalā un ņemot vērā dalībvalsts rīcībā esošos resursus. Izkrāvumi Inspicē visus kuģus, kas ienāk apstiprinātā ostā, lai tajā izkrautu zilās tunzivis. Neapstiprinātās ostās veic izlases veida pārbaudes. Kompetentā iestāde 48 stundu laikā pēc izkraušanas beigām nosūta zvejas kuģa karoga dalībvalsts iestādei izkraušanas ziņojumu (kā noteikts ICCAT Ieteikuma 10-04 68. punktā). Tirdzniecība Elastīgs standarts, kas nosakāms pēc veiktās tirdzniecības darbības sīkas analīzes. Sporta un atpūtas zveja Elastīgs standarts, kas nosakāms pēc veikto sporta un atpūtas zvejas darbību sīkas analīzes. Zivju krātiņveida lamatas Valsts novērotāju klātbūtnē inspicē visas darbības ar zivju krātiņveida lamatām, tostarp pārvietošanu un ieguvi.









II PIELIKUMS

PROCEDŪRAS, KAS JĀIEVĒRO AMATPERSONĀM

1. Inspekcijas uzdevumi

1.1. Vispārīgie inspekcijas uzdevumi

Par katru kontroli un inspekciju sagatavo inspekcijas ziņojumu šā pielikuma 2. daļā noteiktajā formā. Amatpersonas jebkurā gadījumā pārbauda un norāda savos ziņojumos šādu informāciju:

1) sīkas ziņas par atbildīgajām personām, kā arī par inspicētajās darbībās iesaistītajiem kuģiem, zivaudzētavu personālu u. c.;

2) ziņas par attiecīgajām atļaujām, licencēm un zvejas atļaujām;

3) attiecīgie kuģa dokumenti, piemēram, zvejas žurnāli, pārvietošanas un pārkraušanas deklarācijas, ICCAT zilo tunzivju nozvejas dokumenti, reeksporta sertifikāti un citi kontroles un inspekcijas nolūkā pārbaudītie dokumenti, kā noteikts ICCAT Ieteikumā 10-04;

4) detalizēti vērojumi par nozvejoto, zivju krātiņveida lamatās notverto, pārvietoto, citā kuģī pārkrauto, izkrauto, transportēto, sprostā ievietoto, audzēto, apstrādāto vai pārdoto zilo tunzivju izmēru saistībā ar atjaunošanas plāna noteikumu ievērošanu. Sprostā ievietošanas gadījumā tas ietver deklarācijas par ievietošanu sprostā, videoierakstu un paraugu ņemšanas plānu un izmēģinājuma pētījumu rezultātu savstarpēju kontrolpārbaudi;

5) uz tiem kuģiem paturēto zilo tunzivju piezvejas daudzums procentos, kuri zilās tunzivis nezvejo aktīvi.

Inspekcijas ziņojumos iekļauj informāciju par visiem attiecīgajiem faktiem, kas konstatēti, veicot inspekciju jūrā, novērošanu no gaisa, inspicējot ostas, zivju krātiņveida lamatas, zivaudzētavas vai jebkādus citus iesaistītos uzņēmumus. Ja inspekciju veic ICCAT kopīgas starptautiskas inspekcijas shēmas ietvaros, amatpersonas veiktās inspekcijas un visus konstatētos pārkāpumus reģistrē kuģa žurnālā.

Konstatētos faktus salīdzina ar informāciju, ko amatpersonām sniegušas citas kompetentās iestādes, tostarp ar kuģu satelītnovērošanas sistēmas (VMS) informāciju, atļauju saņēmušo kuģu sarakstiem, novērotāju ziņojumiem, videoierakstiem un visiem dokumentiem, kas saistīti ar zvejas darbībām.

1.2. Inspekcijas uzdevumi, veicot novērošanu no gaisa

Amatpersonas paziņo kontrolpārbaudēm vajadzīgos pārraudzības datus un jo īpaši salīdzina zvejas kuģu novērošanas gadījumus ar VMS datiem un atļauju saņēmušo kuģu sarakstiem.

Amatpersonas novēro nelegālas, nereģistrētas un neregulētas (NNN) zvejas darbības un ziņo par tām, kā arī par lidmašīnu vai helikopteru izmantošanu zivju meklēšanai.

Īpašu uzmanību velta zvejai slēgtajiem apgabaliem, zvejas sezonas periodiem un to flotu darbībām, uz kurām attiecas izņēmumi.

1.3. Inspekcijas uzdevumi jūrā

1.3.1. Vispārējie inspekcijas uzdevumi

Ja uz nozvejotājkuģa tiek uzceltas nedzīvas zivis vai ja tādas atrodas uz apstrādes kuģa vai uz transportkuģa, amatpersonas vienmēr pārbauda uz kuģa paturēto zivju daudzumus un salīdzina tos ar attiecīgajos dokumentos reģistrētajiem daudzumiem.

Ja tiek pārvietotas dzīvas zivis, amatpersonas cenšas noskaidrot, kādus līdzekļus iesaistītās personas ir izmantojušas, lai novērtētu pārvietoto dzīvo zilo tunzivju daudzumus, ņemot vērā izmēģinājuma pētījumu rezultātus. Amatpersonas noskatās videomateriālu un pārbauda, vai pārvietotie daudzumi ir saskaņā ar videomateriālā redzamo.

Dalībvalsts inspektori ūdenslīdēji veic virkni “izlases veida” inspekciju velkamajos sprostos un pārbauda, vai iegūto un pārvietoto īpatņu skaits un novērtētais svars atbilst tam, kas norādīts ICCAT pārvietošanas deklarācijā, kura atrodas uz velkoņa. Amatpersonas sistemātiski pārliecinās par to:

1) ka zvejas kuģiem ir atļauts darboties (marķējumi, identitāte, licence, zvejas atļauja un ICCAT saraksti);

2) ka ir ievērotas prasības par kuģa dokumentāciju;

3) ka zvejas kuģi ir aprīkoti ar darba kārtībā esošu VMS un tiek ievērotas prasības par VMS datu pārraidi;

4) ka zvejas kuģi nedarbojas zvejai slēgtos apgabalos un ievēro zvejas sezonu liegumus;

5) ka tiek ievērotas prasības par nozvejas dokumentāciju;

6) ka tiek ievērotas kvotas un/vai piezvejas limiti;

7) kāds ir uz kuģa esošo to zivju nozveju sastāvs zivju izmēra ziņā, kam piemēro prasības par minimālo izmēru;

8) kādi ir uz kuģa esošo visu zivju sugu faktiskie daudzumi un produktu sagatavošanas veidi;

9) kādi zvejas rīki ir uz kuģa;

10) ka vajadzības gadījumā uz kuģa atrodas novērotājs.

Amatpersonas novēro NNN zvejas darbības un ziņo par tām un par lidmašīnu vai helikopteru izmantošanu zivju meklēšanai.

1.3.2. Ar pārvietošanas darbībām saistītās inspekcijas uzdevumi

Amatpersonas sistemātiski pārliecinās par to:

1) ka tiek ievērotas prasības attiecībā uz iepriekšēju paziņojumu par pārvietošanu;

2) ka karoga valsts 48 stundu laikā pēc tam, kad iesniegts iepriekšējs paziņojums par pārvietošanu, ir piešķīrusi un paziņojusi zvejas kuģa kapteinim vai, attiecīgā gadījumā, zivju krātiņveida lamatu operatoram vai zivaudzētavai katras pārvietošanas darbības atļaujas numuru;

3) ka tiek ievērotas prasības par ICCAT pārvietošanas deklarāciju;

4) ka pārvietošanas deklarāciju ir parakstījis ICCAT reģionālais novērotājs, kas atrodas uz kuģa, un ka tā ir nosūtīta velkoņa kapteinim;

5) ka tiek ievērotas prasības par videoierakstiem;

6) kā zivju ieguves laikā ar izmēģinājuma pētījumu palīdzību, tostarp ar stereoskopiskajām kamerām, tiek novērtēts zilo tunzivju skaits un svars.

1.3.3. Ar kopīgām zvejas darbībām saistītās inspekcijas uzdevumi

Amatpersonas sistemātiski pārliecinās:

1) par to, ka tiek ievērotas kopīgām zvejas darbībām izvirzītās prasības, kas saistītas ar zvejas žurnālā reģistrējamo informāciju;

2) par to, ka karoga dalībvalstu iestādes saviem zvejas kuģiem ir nogādājušas atļauju kopīgu zvejas darbību veikšanai, izmantojot paraugu, kas iekļauts Regulas (EK) Nr. 302/2009 V pielikumā;

3) par novērotāja klātbūtni kopīgu zvejas darbību laikā.

1.4. Izkraušanas laikā veicamās inspekcijas uzdevumi

Amatpersonas sistemātiski pārliecinās par to:

1) ka zvejas kuģiem ir atļauts darboties (marķējumi, identitāte, licence, zvejas atļauja un attiecīgā gadījumā ICCAT saraksti);

2) ka kompetentās iestādes ir saņēmušas iepriekšēju paziņojumu par ierašanos izkraut;

3) ka kompetentā iestāde 48 stundu laikā pēc izkraušanas beigām zvejas kuģa karoga valsts iestādei ir nosūtījusi datus par izkraušanu;

4) ka zvejas kuģi ir aprīkoti ar darba kārtībā esošu VMS un tiek ievērotas prasības par VMS datu pārraidi;

5) ka tiek ievērotas prasības par kuģa dokumentāciju;

6) kādi ir uz kuģa esošo nozvejoto zivju faktiskie daudzumi un sagatavošanas veids;

7) kāds ir uz kuģa esošās zivju kopējās nozvejas sastāvs, lai pārbaudītu piezvejas noteikumu ievērošanu;

8) kāds ir uz kuģa esošo zivju nozveju sastāvs zivju izmēra ziņā, lai pārbaudītu minimālā izmēra noteikumu ievērošanu;

9) kādi zvejas rīki ir uz kuģa;

10) apstrādātu produktu izkraušanas gadījumā – vai, aprēķinot apstrādāto zilo tunzivju svaram atbilstošo neapstrādāto zivju svaru, ir izmantoti ICCAT pieņemtie pārrēķina koeficienti;

11) ka zilajām tunzivīm, kuras izkrautas no Atlantijas okeāna austrumu daļā un Vidusjūrā zvejojušām laivām zvejai ar ēsmu, kuģiem zvejai ar āķu jedām, kuģiem zvejai ar rokas āķu rindām vai velcēšanas laivām, astes ir pareizi marķētas.

1.5. Ar pārkraušanu citā kuģī saistītās inspekcijas uzdevumi

Amatpersonas sistemātiski pārliecinās par to:

1) ka zvejas kuģiem ir atļauts darboties (marķējumi, identitāte, licence, zvejas atļauja un ICCAT saraksti);

2) ka ir nosūtīts iepriekšējs paziņojums par ierašanos ostā un ka tajā norādītā informācija par pārkraušanu citā kuģī ir pareiza;

3) ka pārkrāvēji zvejas kuģi, kuri vēlas nozveju pārkraut citā kuģī, ir saņēmuši iepriekšēju atļauju no savas karoga valsts;

4) ka daudzumi, par kuru pārkraušanu citā kuģī ir iepriekš paziņots, ir pārbaudīti;

5) ka ne vēlāk kā 48 stundas pēc dienas, kad ostā notikusi pārkraušana citā kuģī, pārkraušanas deklarācija ir nosūtīta karoga valstīm;

6) ka attiecīgie dokumenti, tostarp pārkraušanas deklarācija, attiecīgais ICCAT zilo tunzivju nozvejas dokuments un reeksporta sertifikāts, atrodas uz kuģa un ir pienācīgi aizpildīti;

7) apstrādātu produktu gadījumā – ka, aprēķinot apstrādāto zilo tunzivju svaram atbilstošo neapstrādāto zivju svaru, ir izmantoti ICCAT pieņemtie pārrēķina koeficienti.

1.6. Zivaudzētavu inspekcijas uzdevumi

Amatpersonas sistemātiski pārliecinās par to:

1) ka vajadzīgie dokumenti ir sagatavoti un pienācīgi aizpildīti un paziņoti (zilo tunzivju nozvejas dokuments un reeksporta sertifikāts, pārvietošanas deklarācija, pārkraušanas deklarācija);

2) ka nozvejotājkuģa un/vai zivju krātiņveida lamatu operatora un zivaudzētavas dalībvalsts iestādes ir atļāvušas veikt sprostā ievietošanas darbību;

3) ka visā zilo tunzivju sprostā ievietošanas un ieguves laikā ir nodrošināta ICCAT reģionālā novērotāja klātbūtne un ka viņš ir apstiprinājis sprostā ievietošanas deklarācijas;

4) ka visas pārvietošanas no sprostiem uz audzētavu ir novērotas ar ūdenī ievietotu videokameru;

5) ka zivaudzētavas dalībvalsts neakceptē zilo tunzivju ievietošanu sprostos, ja to daudzums pēc skaita un/vai svara pārsniedz daudzumu, kādu karoga dalībvalsts atļāvusi ievietot sprostos;

6) ka ikvienas sprostā ievietošanas darbības laikā ir ņemti paraugi, tostarp, kad zivis tiek pārvietotas no zivju krātiņveida lamatām uz nobarošanas sprostiem.

Dalībvalsts inspektori ūdenslīdēji veic virkni “izlases veida” inspekciju zivaudzētavas sprostos, lai apstiprinātu sprostos ievietoto zivju daudzumu. To veic ūdenslīdēji, kuri vienā no abām dalībvalstī izmanto arī stereoskopisko kameru.

1.7. Transporta un tirdzniecības inspekcijas uzdevumi

Amatpersonas sistemātiski pārliecinās par to:

1) attiecībā uz transportu – ka attiecīgie pavaddokumenti ir kārtībā, un salīdzina tos ar faktiski transportētajiem daudzumiem;

2) attiecībā uz tirdzniecību – ka attiecīgie dokumenti, tostarp attiecīgais zilo tunzivju nozvejas dokuments un reeksporta sertifikāts, ir apskatāmi un ir pienācīgi aizpildīti.

2. Inspekcijas ziņojumi

1. Ja inspekcijas veic ICCAT kopīgas starptautiskas inspekcijas shēmas ietvaros, amatpersonas izmanto šā pielikuma 1. papildinājumā iekļauto paraugu.

2. Citās inspekcijās amatpersonas izmanto savas valsts pieņemtus ziņojuma modeļus, kas aizpildīti saskaņā ar 100. pantu un XXVII pielikumu Komisijas 2011. gada 8. aprīļa Īstenošanas regulā (ES) Nr. 404/2011, ar kuru pieņem sīki izstrādātus noteikumus par to, kā īstenojama Padomes Regula (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem ( 6 ).









1. papildinājums

ICCAT INSPEKCIJAS ZIŅOJUMS Nr. …

KONSTATĒTIE SMAGIE PĀRKĀPUMI

▼B









III PIELIKUMS

12. pantā minēto nacionālo kontroles rīcības programmu saturs

Nacionālajās kontroles rīcības programmās norāda šādu informāciju.

1. KONTROLES LĪDZEKĻI

1. Cilvēkresursi

Krastā un jūrā strādājošo amatpersonu skaits, kā arī laikposmi un zonas, kurās viņus iespējams izvietot.

2. Tehniskie līdzekļi

Patruļkuģu un gaisa kuģu skaits, kā arī laikposmi un zonas, kuros tos iespējams izmantot.

3. Finanšu līdzekļi

Cilvēkresursu izvietošanai un patruļkuģu un gaisa kuģu izmantošanai iedalītie budžeta līdzekļi.

2. OSTU APSTIPRINĀŠANA

Apstiprināto ostu un apstiprināto laiku saraksts atbilstīgi ICCAT Ieteikumam 10-04.

3. GADA ZVEJAS PLĀNI

Sīkas ziņas par spēkā esošo kvotu sadales sistēmu un zvejas plāna izpildes uzraudzības un kontroles sistēmu.

4. INSPEKCIJAS PROTOKOLI

Sīki izstrādāti protokoli, kuros izklāstīta visu inspicēšanas darbību metodika.

Protokolos ņem vērā prasības, kas noteiktas šā lēmuma 12. pantā.

Turklāt dalībvalstis nodrošina to, ka to inspicēšanas darbībās tiek paredzēti šādi aspekti.

1. Nozveja:

a) daudzums (novērtētā biomasa) un precīzs īpatņu skaits;

b) pārbaude, vai nozvejotie daudzumi atbilst iedalītajai kvotai;

c) pārbaude, vai ir ievērotas prasības par minimālo izmēru (pielaide % no skaita).

2. Pārvietošana:

a) iepriekšēja atļauja pārvietot velkamajā sprostā un audzēšanas sprostā;

b) precīzs uz velkamo sprostu pārvietoto zivju daudzums un skaits;

c) zivju mirstība sprostu vilkšanas laikā un mirušo zivju izmantojums.

3. Zivaudzētava:

a) nozvejas likumības apstiprinājums, kā arī karoga dalībvalsts iepriekšēja atļauja;

b) precīzs uz nobarošanas sprostiem pārvietoto zivju daudzums un skaits;

c) paraugu ņemšanas/iezīmēšanas programma, lai novērtētu svara pieaugumu.

4. Ieguve un eksports:

a) precīzs iegūto zivju daudzums un skaits;

b) ICCAT reģionālās novērotāju programmas aptvērums,

c) katra produkta veida precīzs daudzums (skaidri norādot pārrēķina koeficientus).

5. VADLĪNIJAS

Skaidrojošas vadlīnijas amatpersonām, ražotāju organizācijām un zvejniekiem.

6. SAZIŅAS PROTOKOLI

Protokoli saziņai ar kompetentajām iestādēm, kuras citu dalībvalstu uzdevumā atbild par zilo tunzivju īpašo kontroles un inspekcijas programmu.









IV PIELIKUMS

Pārskats par zilo tunzivju nacionālās kontroles rīcības programmas īstenošanu (pa mēnešiem)







Ziņotājs Dalībvalsts Mēnesis Gads







A IEDAĻA Kopsavilkums par inspekcijām Seineri zvejai ar riņķvadu Kuģi zvejai ar āķu jedām Laivas zvejai ar ēsmu Traleri Velkoņi Citi kuģi Zivju krātiņveida lamatas Zivaudzētava Citi operatori Janvāris Inspekcijas (kopējais skaits sadalījumā pa zvejas rīkiem) jūrā krastā Pārkāpumi (kopējais skaits sadalījumā pa zvejas rīkiem) Februāris Inspekcijas (kopējais skaits sadalījumā pa zvejas rīkiem) jūrā krastā Pārkāpumi (kopējais skaits sadalījumā pa zvejas rīkiem) Marts Inspekcijas (kopējais skaits sadalījumā pa zvejas rīkiem) jūrā krastā Pārkāpumi (kopējais skaits sadalījumā pa zvejas rīkiem) Aprīlis Inspekcijas (kopējais skaits sadalījumā pa zvejas rīkiem) jūrā krastā Pārkāpumi (kopējais skaits sadalījumā pa zvejas rīkiem) Maijs Inspekcijas (kopējais skaits sadalījumā pa zvejas rīkiem) jūrā krastā Pārkāpumi (kopējais skaits sadalījumā pa zvejas rīkiem) Jūnijs Inspekcijas (kopējais skaits sadalījumā pa zvejas rīkiem) jūrā krastā Pārkāpumi (kopējais skaits sadalījumā pa zvejas rīkiem) Jūlijs Inspekcijas (kopējais skaits sadalījumā pa zvejas rīkiem) jūrā krastā Pārkāpumi (kopējais skaits sadalījumā pa zvejas rīkiem) Augusts Inspekcijas (kopējais skaits sadalījumā pa zvejas rīkiem) jūrā krastā Pārkāpumi (kopējais skaits sadalījumā pa zvejas rīkiem) Septembris Inspekcijas (kopējais skaits sadalījumā pa zvejas rīkiem) jūrā krastā Pārkāpumi (kopējais skaits sadalījumā pa zvejas rīkiem) Oktobris Inspekcijas (kopējais skaits sadalījumā pa zvejas rīkiem) jūrā krastā Pārkāpumi (kopējais skaits sadalījumā pa zvejas rīkiem) Novembris Inspekcijas (kopējais skaits sadalījumā pa zvejas rīkiem) jūrā krastā Pārkāpumi (kopējais skaits sadalījumā pa zvejas rīkiem) Decembris Inspekcijas (kopējais skaits sadalījumā pa zvejas rīkiem) jūrā krastā Pārkāpumi (kopējais skaits sadalījumā pa zvejas rīkiem) PIEZĪMES







B IEDAĻA Pārkāpuma apraksts Datums Kontroles veids Apgabals Inspekcijas ziņojuma Nr. Karoga valsts ICCAT Nr. (vai CFR) Vārds Zvejas rīks Iesp. neatb. un smagi pārk. Apraksts Veikti pasākumi? JĀ/NĒ Pasākuma apraksts Stāvoklis Paredzamais izmeklēšanas ilgums Pasākumu neveikšanas pamatojums Piezīmes (1) (2) (3) (4) (5) (6) (7) (8) (9) (10) (11) (12) (13) (14) (15) (16)







SKAIDROJUMI (B iedaļai) Nr. Lauks Apraksts 1 DATUMS Diena, kurā notika inspicēšanas darbība 2 KONTROLES VEIDS S – jūra, P – osta, F – zivaudzētava, T – zivju krātiņveida lamatas, O – cita veida 3 APGABALS Ja “S”, norādiet koordinātas. Ja “P”, “F”, “T” vai “O”, norādiet apgabalu vai ostas nosaukumu. 4 INSPEKCIJAS ZIŅOJUMA Nr. ICCAT (vai valsts) inspekcijas ziņojuma numurs 5 KAROGA VALSTS Inspicētā kuģa/operatora karoga valsts 6 ICCAT Nr. (vai CFR) Inspicētā kuģa/operatora numurs ICCAT reģistrā vai Savienības flotes reģistrā 7 VĀRDS Inspicētā kuģa/operatora vārds vai nosaukums 8 ZVEJAS RĪKS Galvenais zvejas rīks, ko kuģis/operators izmantojis inspicēšanas laikā 9 IESP. NEATB. un SMAGI PĀRK. Iespējama neatbilstība un smagi pārkāpumi, norādiet atsauci uz tiesību aktiem (ES tiesību aktiem un/vai ICCAT ieteikumu) 10 APRAKSTS Iespējamās neatbilstības un/vai smaga pārkāpuma apraksts 11 VEIKTI PASĀKUMI? JĀ/NĒ Ja atbilde ir “JĀ”, aizpildiet 12.–17. lauku, ja atbilde ir “NĒ”, pārejiet pie 16. lauka aizpildīšanas 12 PASĀKUMA APRAKSTS (naudas sods/sankcijas/konfiskācija u. c.) 13 STĀVOKLIS Lieta nodota izskatīšanai/slēgta/tiek izmeklēta u. c. 14 PAREDZAMAIS IZMEKLĒŠANAS ILGUMS Paredzamais izmeklēšanas un/vai tiesvedības ilgums 15 PASĀKUMU NEVEIKŠANAS PAMATOJUMS Pilnīgs pamatojums, kāpēc pasākumi nav veikti 16 PIEZĪMES Vispārīgas piezīmes